CELEX: 32016R1434
Language: mt
Date: 2015-12-14 00:00:00
Title: Regolament Delegat tal-Kummissjoni (UE) 2016/1434 tal-14 ta' Diċembru 2015 li jikkoreġi r-Regolament Delegat (UE) 2015/63 li jissupplimenta d-Direttiva 2014/59/UE tal-Parlament Ewropew u tal-Kunsill fir-rigward tal-kontribuzzjonijiet ex ante għall-arranġamenti ta' finanzjament ta' riżoluzzjoni

30.8.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 233/1
               
            REGOLAMENT DELEGAT TAL-KUMMISSJONI (UE) 2016/1434
      tal-14 ta' Diċembru 2015
      li jikkoreġi r-Regolament Delegat (UE) 2015/63 li jissupplimenta d-Direttiva 2014/59/UE tal-Parlament Ewropew u tal-Kunsill fir-rigward tal-kontribuzzjonijiet ex ante għall-arranġamenti ta' finanzjament ta' riżoluzzjoni
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva 2014/59/UE tal-Parlament Ewropew u tal-Kunsill tal-15 ta' Mejju 2014 li tistabbilixxi qafas għall-irkupru u r-riżoluzzjoni ta' istituzzjonijiet ta' kreditu u ditti ta' investiment u li temenda d-Direttiva tal-Kunsill 82/891/KEE, u d-Direttivi 2001/24/KE, 2002/47/KE, 2004/25/KE, 2005/56/KE, 2007/36/KE, 2011/35/UE, 2012/30/UE u 2013/36/UE, u r-Regolamenti (UE) Nru 1093/2010 u (UE) Nru 648/2012, tal-Parlament Ewropew u tal-Kunsill (1), u b'mod partikolari l-Artikolu 103(7) u (8) tiegħu,
      Billi:
      
                  (1)
               
               
                  Jidhru xi żbalji fil-lingwi kollha tat-test tal-Artikoli 5(1)(f), 5(3), 6(9), 12(1), 14(1), 20(1) u 20(5) tar-Regolament Delegat tal-Kummissjoni (UE) 2015/63 (2).
               
            
                  (2)
               
               
                  L-Artikolu 5(1)(f) tar-Regolament Delegat (UE) 2015/63 bi żball fih il-kelma “oriġinali” u b'hekk inaqqas il-kamp ta' applikazzjoni tal-esklużjoni relatata mal-obbligazzjonijiet ta' banek promozzjonali. L-għan tal-politika jiġi ċċarat kieku titneħħa l-kelma “oriġinali”.
               
            
                  (3)
               
               
                  Fl-Artikolu 5(3) tar-Regolament Delegat (UE) 2015/63 ir-referenza għall-Artikolu 429(6) u (7) tar-Regolament (UE) Nru 575/2013 tal-Parlament Ewropew u tal-Kunsill (3) għandha tiġi aġġornata biex tieħu in konsiderazzjoni l-emendi introdotti mir-Regolament Delegat tal-Kummissjoni (UE) 2015/62 (4). Ir-referenza għandha tiġi sostitwita b'referenza għall-Artikoli 429, 429a u 429b tar-Regolament (UE) Nru 575/2013.
               
            
                  (4)
               
               
                  Jeħtieġ li fl-Artikolu 14(1) tar-Regolament Delegat (UE) 2015/63 jiġi ċċarat li jirreferi għall-aħħar rapporti finanzjarji annwali approvati disponibbli, l-aktar tard, fil-31 ta' Diċembru tas-sena ta' qabel il-perjodu kontributorju, u mhux qabel il-31 ta' Diċembru.
               
            
                  (5)
               
               
                  L-Artikolu 20(1) fih żball tipografiku. L-iskadenza għandha tiġi allinjata mal-iskadenza fil-paragrafu 4 ta' dan l-Artikolu u mibdula għall-1 ta' Settembru 2015.
               
            
                  (6)
               
               
                  L-Artikolu 20(5) irid jiġi allinjat mal-Artikolu 8(5) tar-Regolament ta' Implimentazzjoni tal-Kunsill (UE) 2015/81 (5) biex tiġi żgurata l-konsistenza fis-suq intern u fil-liġi tal-Unjoni. L-għan politiku ġie rifless fir-Regolament ta' Implimentazzjoni (UE) 2015/81 iżda bi żball mhux fl-Artikolu 20(5) tar-Regolament Delegat (UE) 2015/63.
               
            
                  (7)
               
               
                  Jidhru xi żbalji oħra fil-verżjoni Ġermaniża tat-test tal-Artikoli 14(1), 15(2) u 16(1) tar-Regolament Delegat (UE) 2015/63.
               
            
                  (8)
               
               
                  Għalhekk ir-Regolament Delegat (UE) 2015/63 għandu jiġi kkoreġut skont dan.
               
            
                  (9)
               
               
                  L-iżbalji fir-Regolament Delegat (UE) 2015/63 jeħtieġu korrezzjoni biex jiġu żgurati kundizzjonijiet ekwi fis-suq intern. Għal din ir-raġuni, dan ir-Regolament ta' Korrezzjoni ma għandux japplika b'mod retroattiv mill-1 ta' Jannar 2015.
               
            ADOTTAT DAN IR-REGOLAMENT:
      Artikolu 1
      Ir-Regolament Delegat (UE) 2015/63 huwa kkoreġut kif ġej:
      
                  (1)
               
               
                  Fl-Artikolu 5(1), il-punt (f) għandu jinbidel b'dan li ġej:
                  
                              “(f)
                           
                           
                              fil-każ ta' istituzzjonijiet li joperaw self promozzjonali, l-obbligazzjonijiet tal-istituzzjoni intermedjarja lejn il-bank oriġinatur jew bank promozzjonali ieħor jew istituzzjoni intermedjarja oħra u l-obbligazzjonijiet tal-bank promozzjonali lejn il-partijiet tal-finanzjament tiegħu, sakemm l-ammont ta' dawn l-obbligazzjonijiet ikun korrispost bis-self promozzjonali ta' dik l-istituzzjoni”.
                           
                        
            
                  (2)
               
               
                  Fl-Artikolu 5(3), l-ewwel subparagrafu għandu jinbidel b'dan li ġej:
                  “Għall-għan ta' din it-Taqsima, l-ammont medju annwali, ikkalkulat fuq bażi ta' kull tliet xhur, ta' obbligazzjonijiet imsemmija fil-paragrafu 1 li jirriżultaw minn kuntratti derivattivi jiġu vvalutati skont l-Artikoli 429, 429a u 429b tar-Regolament (UE) Nru 575/2013.”
               
            
                  (3)
               
               
                  Fl-Artikolu 6, il-paragrafu 9 jinbidel b'dan li ġej:
                  “9.   Għall-għanijiet tal-paragrafi 6, 7 u 8, id-determinazzjoni tal-awtorità tar-riżoluzzjoni tibbaża fuq il-valutazzjonijiet imwettqa mill-awtoritajiet kompetenti fejn disponibbli.”
               
            
                  (4)
               
               
                  Fl-Artikolu 12, il-paragrafu 1 jinbidel b'dan li ġej:
                  “1.   Meta istituzzjoni tkun istituzzjoni taħt superviżjoni ġdida għal parti biss minn perjodu kontributorju, il-kontribuzzjoni parzjali tiġi ddeterminata billi tiġi applikata l-metodoloġija stabbilita f'din it-Taqsima għall-ammont tal-kontribuzzjoni annwali tagħha kalkulat matul il-perjodu kontributorju sussegwenti b'referenza għall-għadd ta' xhur sħaħ mill-perjodu kontributorju li tulhom l-istituzzjoni tkun taħt superviżjoni.”
               
            
                  (5)
               
               
                  Fl-Artikolu 14, il-paragrafu 1 jinbidel b'dan li ġej:
                  “1.   L-istituzzjonijiet jipprovdu lill-awtorità tar-riżoluzzjoni bl-aħħar rapporti finanzjarji annwali approvati li kienu disponibbli, l-iktar tard, fil-31 ta' Diċembru tas-sena ta' qabel il-perjodu kontributorju, flimkien mal-opinjoni sottomessa mill-awditur statutorju jew mill-kumpanija tal-awditjar, skont l-Artikolu 32 tad-Direttiva 2013/34/UE tal-Parlament Ewropew u tal-Kunsill (*).
                  
                     (*)  Id-Direttiva 2013/34/UE tal-Parlament Ewropew u tal-Kunsill tas-26 ta' Ġunju 2013 dwar id-dikjarazzjonijiet finanzjarji annwali, id-dikjarazzjonijiet finanzjarji kkonsolidati u r-rapporti relatati ta' ċerti tipi ta' impriżi, li temenda d-Direttiva 2006/43/KE tal-Parlament Ewropew u tal-Kunsill u li tħassar id-Direttivi tal-Kunsill 78/660/KEE u 83/349/KEE (ĠU L 182, 29.6.2013, p. 19).”"
						
               
            
                  (6)
               
               
                  
                     [Tikkonċerna biss il-verżjoni bil-lingwa Ġermaniża.]
                  
               
            
                  (7)
               
               
                  
                     [Tikkonċerna biss il-verżjoni bil-lingwa Ġermaniża.]
                  
               
            
                  (8)
               
               
                  Fl-Artikolu 20(1),(ii) it-tielet sentenza hija mibdula b'dan li ġej:
                  “Fl-2015 meta kwalunkwe informazzjoni meħtieġa fl-Artikolu 16 ma tkunx disponibbli għall-iskema tal-garanzija ta' depożitu sal-1 ta' Settembru għall-għanijiet tal-kalkolu tal-mira annwali msemmija fl-Artikolu 4(2) jew tal-kontribuzzjoni annwali bażika ta' kull istituzzjoni msemmija fl-Artikolu 5, wara notifika mill-iskema ta' garanzija tad-depożiti, l-istituzzjonijiet tal-kreditu rilevanti jipprovdu lill-awtoritajiet tar-riżoluzzjoni b'dik l-informazzjoni sa dik id-data.”
               
            
                  (9)
               
               
                  Fl-Artikolu 20(5), l-ewwel sentenza tinbidel b'li ġej:
                  “Mingħajr preġudizzju għall-Artikolu 10 ta' dan ir-Regolament, matul il-perjodu inizjali msemmi fl-Artikolu 69(1) tar-Regolament (UE) Nru 806/2014, l-Istati Membri jistgħu jippermettu lill-istituzzjonijiet li l-assi totali tagħhom ikunu ta' EUR 3 000 000 000 jew inqas, iħallsu somma f'daqqa ta' EUR 50 000 għall-ewwel EUR 300 000 000 tal-obbligazzjonijiet totali, bil-fondi proprji u d-depożiti koperti mnaqqsa minnhom.”
               
            Artikolu 2
      Dan ir-Regolament jidħol fis-seħħ fil-jum ta' wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      Japplika mill-1 ta' Jannar 2015.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, l-14 ta' Diċembru 2015.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 173, 12.6.2014, p. 190.
      
         (2)  Ir-Regolament Delegat tal-Kummissjoni (UE) 2015/63 tal-21 ta' Ottubru 2014 li jissupplimenta d-Direttiva 2014/59/UE tal-Parlament Ewropew u tal-Kunsill fir-rigward ta' kontribuzzjonijiet ex ante għall-arranġamenti ta' finanzjament ta' riżoluzzjoni (ĠU L 11, 17.1.2015, p. 44).
      
         (3)  Ir-Regolament (UE) Nru 575/2013 tal-Parlament Ewropew u tal-Kunsill tas-26 ta' Ġunju 2013 dwar ir-rekwiżiti prudenzjali għall-istituzzjonijiet ta' kreditu u d-ditti tal-investiment u li jemenda r-Regolament (UE) Nru 648/2012 (ĠU L 176, 27.6.2013, p. 1).
      
         (4)  Ir-Regolament Delegat tal-Kummissjoni (UE) 2015/62 tal-10 ta' Ottubru 2014 li jemenda r-Regolament (UE) Nru 575/2013 tal-Parlament Ewropew u tal-Kunsill fir-rigward tal-proporzjon ta' ingranaġġ (ĠU L 11, 17.1.2015, p. 37).
      
         (5)  Ir-Regolament ta' Implimentazzjoni tal-Kunsill (UE) 2015/81 tad-19 ta' Diċembru 2014 li jispeċifika kundizzjonijiet uniformi għall-applikazzjoni tar-Regolament (UE) Nru 806/2014 tal-Parlament Ewropew u tal-Kunsill fir-rigward ta' kontribuzzjonijiet ex ante għall-Fond Uniku ta' Riżoluzzjoni (ĠU L 15, 22.1.2015, p. 1).